tartuNLP/wikipedia-smugri-20251201 huggingface dataset:
Talavera de la Reina

Talavera de la Reina on kaupunki Toledon maakunnassa ja Kastilia-La Manchan itsehallintoalueella keskisessä Espanjassa. Kunnassa on noin 85 000 asukasta (2015), ja se on väkiluvussa mitattuna Albaceten jälkeen koko itsehallintoalueen toiseksi suurin kunta.
Kaupungin lähistöllä risteää kaksi jokea, Alberche ja Tajo, joista jälkimmäinen jakaa sen kahtia. Keskellä jokea on kaksi saarta, Chamelo ja Isla Grande. Kuntaa reunustavat vuoristot, pohjoisessa Sierra de Segurilla ja etelässä Cerro Negro.
Talavera de la Reinan perustivat keltit. Rooman valtakunnan aikana se tunnettiin nimellä Caesarobriga. Muslimit valtasivat Talaveran vuonna 712 ja rakensivat sinne linnoituksen ja muurin. Kastilian Alfonso VI valtasi Talavera de la Reinan takaisin vuonna 1083 ja siitä tuli tärkeä kauppakeskus.
Nykyään Talavera de la Reina on hyvin eläväinen ja siellä sijaitsee muun muassa Kastilia-La Manchan yliopiston kampus. Kansainvälisesti Talavera de la Reina tunnetaan keramiikkateollisuudestaan. Kaupungin pääkirkon (Basílica de Nuestra Señora del Prado) seiniä koristavat keramiikkalaatat.
Travertiini

Travertiini on yksi kalkkikiven (CaCO3) muoto ja eräs sedimenttikivilaji, jota käytetään rakennuskivenä. Kivityypin nimi juontaa latinan sanoista "lapis tiburtinus". Nimi viittaa Tivolin kaupunkiin (antiikin Tibur), jossa on suuret travertiinilouhokset. Tunnettuja rakennuksia, jotka on tehty travertiinista ovat Colosseum, Pietarinkirkko ja Kazanin katedraali. Suomessa travertiinista on valmistettu Helsingin yliopiston Kaisa-talon kirjaston sisäänkäyntikerroksen lattia. Turussa uuden hotelli Scandic Hamburger Börsin julkisivu tehtiin travertiinista.
Travertiini on juuri louhittuna valkoista tai harmaata, mutta ajan kuluessa se saa tummemman, kullankeltaisen tai punertavan sävyn. Travertiini on huokoista, ja siitä louhitut rakennuskivet ovat pinnaltaan epätasaisia ja karkeita, mutta travertiinia voi myös kiillottaa tai sen syvennykset voi täyttää tasoiteaineella.
Ferruccio Valcareggi

Ferruccio Valcareggi (12. helmikuuta 1919 Trieste – 2. marraskuuta 2005 Firenze) oli italialainen jalkapalloilija ja jalkapallovalmentaja.
Valcareggi pelasi Serie A:ssa kausina 1937–1951 ja sen jälkeen vielä kolme kautta Serie B:ssä.
Valcareggi toimi Italian maajoukkueen päävalmentajana vuosina 1966–1974. Italia saavutti hänen johdollaan kultaa vuoden 1968 EM-kotikisoissa ja hopeaa vuoden 1970 MM-kisoissa. Italian sarjoissa hän valmensi muun muassa Atalantaa, Fiorentinaa, Hellas Veronaa ja Romaa.
New, Live &amp; Rare

New, Live &amp; Rare on Deep Purplen DVD- ja VHS-julkaisu joka sisältää yhtyeen live- ja promovideoita vuosilta 1984-2001. VHS-julkaisu on DVD-versiota lyhyempi.
Battle Metal

Battle Metal on Turisaksen esikoisalbumi, joka julkaistiin vuonna 26. heinäkuuta 2004. Yhtye tuli tuolloin omien sanojensa mukaan luoneeksi tyystin uuden metallin alalajin, battle metalin, jota kolme vuotta myöhemmin julkaistu "The Varangian Way" jalosti entisestään.
Levyn ehkä tunnetuin kappale on "Battle Metal", joka on myös useilla kokoelmalevyillä. Myös "Rexi Regi Rebellis" ja "One More" kuuluvat keikkojen vakiokappaleisiin.
David Walliams

David Edward Williams, kirjailijanimi: David Walliams, (s. 20. elokuuta 1971 Lontoo, Britannia) on englantilainen koomikko, kirjailija ja näyttelijä. Hän on näytellyt muun muassa "Pikku-Britannia"-sarjassa Matt Lucasin kanssa monia eri hahmoja. Hän on kirjoittanut useita lastenkirjoja, joita on käännetty yli 40 kielelle, suomeksikin.
Elämä ja ura.
Walliams syntyi Peter ja Kathleen Williamsin perheeseen, joka asui Surreyssa, Englannissa. Hänellä on yksi sisko, Julie. Walliams kävi Reigaten peruskoulua ja sen päätyttyä pääsi opiskelemaan yliopistoon Bristoliin. Hän kuului myös National Youth Theatre -organisaatioon ja tapasi siellä komediapartnerinsa, Matt Lucasin. Myöhemmin Walliams vaihtoi sukunimensä Williamsista Walliamsiin, koska kuuli, että on olemassa toinenkin näyttelijä nimeltä David Williams.
Walliams ja Lucas.
David Walliams ja Matt Lucas aloittivat yhteistyönsä Edinburghin komediafestivaaleilla ja tekivät sen jälkeen yhdessä ohjelmia kuten Mash &amp; Peas ja kulttimaineeseen nousseen "Rock Profile" -sarjan, joka pilailee tunnettujen muusikoiden kustannuksella. Varsinaiseen suosioon heidät nosti "Pikku-Britannia"-sketsiohjelma, josta kasvoi nopeasti suosittu ilmiö koko Britanniassa. TV-ohjelman lisäksi he ovat tehneet kiertueen ja siitä on tehty myös DVD "Little Britain Live". Walliams ja Lucas esiintyvät myös Pet Shop Boys -yhtyeen ”I’m With Stupid” -musiikkivideolla, jossa he esittävät yhtyeen jäseniä, Neil Tennantia ja Chris Lowea. Walliamsin ja Lucasin uusin televisiosarja "Lennetään!" sai ensi-esityksensä joulukuussa 2010.
Uinti Englannin kanaalin yli.
Walliams ylitti 4. heinäkuuta 2006 Englannin kanaalin uimalla. Tapahtuma oli osa Sport Relief -hyväntekeväisyysjärjestön tempausta, ja se keräsi yli miljoonan punnan edestä lahjoituksia. Walliams harjoitteli koitosta varten yli yhdeksän kuukautta ja ui 35 kilometrin matkan 10 tunnissa ja 34 minuutissa. Hän oli 167:s nopeimpien Kanaalin ylittäjien listalla. Walliamsin valmistautumisesta koitokseen tehtiin myös dokumentti, "Little Britain’s Big Swim" joka on esitetty televisiossa ja julkaistu myös "Little Britain Live" -DVD:llä.
Sturmtiger

Sturmtiger, Sturmmörser Tiger tai Sturmpanzer VI, viralliselta nimikkeeltään "38cm RW61 auf Sturm(panzer)mörser Tiger" oli saksalainen toisen maailmansodan aikainen Tigerin alustalle rakennettu panssaroitu 380 millimetrin rynnäkkömörssäri. 
"Altmärkische Kettenwerke"n (Alkett) valmistama vaunun prototyyppi esiteltiin Adolf Hitlerille 20. lokakuuta 1943. Kenttäkokeiden jälkeen vaunu hyväksyttiin tuotantoon toukokuussa 1944.
Sturmtigeriä käytettiin ensimmäistä kertaa taistelussa 13. elokuuta 1944, jolloin sen prototyyppi osallistui menestyksellisesti Varsovan kansannousun tukahduttamiseen.
Vaunujen alustana käytettiin vaurioituneina palveluskäytöstä poistettuja Tiger-panssarivaunuja. Alkettin Berlin-Spandaussa sijainnut tehdas kunnosti ja muunsi vaunujen alustat ja asensi niille Brandenburger Eisenwerken valmistaman uuden kansirakenteen ja taistelutilan.
Alkujaan laivastokäyttöön tarkoitetulla, Rheinmetall-Borsigin valmistamalla "38 cm SturmMörser RW61 L/5.4" -mörssärillä aseistetun Sturmtigerin käyttötarkoitus oli tulituen antaminen jalkaväelle asutuskeskustaistelussa. 
Vaunun ase oli erittäin tehokas ja ampui 350 kilogramman painoisen "Raketensprenggranate 4581" -tyyppisen raketin pisimmillään kuuden kilometrin etäisyydelle. Linnoitteita vastaan tarkoitettu "Raketen Hohladungsgranate 4582" pystyi lävistämään 2,5 metriä teräsbetonia. Ammuksia oli kuitenkin mukana vain 14 kappaletta. 
Sturmtigeriä oli alun perin tarkoitus valmistaa 10 kappaletta kuukaudessa, mutta vaunun kokonaisvalmistusmäärä jäi lopulta 18 kappaleeseen.
Kpellet

Kpellet eli kpèlét on Liberian suurin etninen ryhmä, joka muodostaa noin viidenneksen maan väestöstä. Kpellejä asuu myös Guinean eteläosassa, missä heitä kutsutaan joskus nimellä ”guerze” tai Liberiassa ”Ranskan kpellet”. Kpellejä on Liberiassa yli 300 000 ja Guineassa noin 100 000 (yhteensä siis 400 000). Vastasyntyneiden elinajanodote on alle 40 vuotta; 16–55 % kpelleläisistä lapsista kuolee ennen aikuisuuteen varttumista.
Useimmat kpellet asuvat Bongin läänissä ja naapurialueilla Liberian keskiosassa. Alueen maasto on lähinnä sademetsää, jossa on mäkiä sekä alamailla soita ja jokia. Vuotuinen sademäärä vaihtelee 180 cm ja 300 cm välillä ja suurin osa siitä tulee toukokuun ja lokakuun välillä, eli kpellejen sadekaudella. Yleensä heinäkuussa sademäärä kuitenkin hieman pienenee; tätä ilmiötä kutsutaan Liberiassa nimellä "mid-dries" eli vapaasti suomennettuna ”keskikuivuudet”. Kpellejen alueen keskimääräinen alin lämpötila on 19° C ja ylin 36° C.
Kpellejen peruselintarvike ja elämän keskipiste on riisi, jota kasvatetaan kaskissa. Sato korjataan kerran vuodessa, minkä jälkeen maa jätetään viljelemättömäksi vähintään seitsemäksi vuodeksi. Maniokki on toiseksi tärkein peruselintarvike. Kpellet ovat metsästäjä-keräilijöitä. Proteiineja saadaan pääasiallisesti kalasta.
Noin 10–25 % kpelleistä on uskonnoltaan kristittyjä (luterilaisia) ja kourallinen muslimeja. Suurin osa kuitenkin harjoittaa alkuperäistä animistista uskontoa.
Kpellet puhuvat kpellen kieltä, joka kuuluu samaan kieliryhmään kuin toisen suuren liberialaisryhmän mandinkoiden kieli. Kpellen kieli on yksitavuinen ja tonaalinen.
Kauhajoen kaupungintalo

Kauhajoen kaupungintalo on vuonna 1983 rakennettu rakennus Kauhajoen keskustassa. Kaupungintalon suunnitteli Kauhajoen kunnan järjestämän kutsukilpailun voittaja Arkkitehtitoimisto Sipinen vuonna 1981. Rakennuksen julkisivut on valmistettu punaisesta graniitista, punatiilesta ja valkoiseksi maalatusta puusta. Talon pulpettikatot ovat tiilipintaisia. Rakennuksen bruttoala on 6 200 m² ja hyötyala 4 100 m². Tilavuus on 21 200 m³. Rakennuksessa on kolmikerroksinen keskushalli, jossa sijaitsevat kokoushuoneet, ruokala ja valtuustosali.
Kaupungintalo on rakennettu 1950-luvulla rakennetun vanhan Arkkitehtitoimisto Lappi-Seppälä-Martaksen suunnitteleman kunnantalon (nykyisin Kauhajoen kansalaisopisto) viereen.
Matt Lucas

Matthew Richard ”Matt” Lucas (s. 5. maaliskuuta 1974 Stanmore, Englanti) on englantilainen näyttelijä ja koomikko, joka on tullut suurelle yleisölle tutuksi televisio-ohjelmista "Pikku-Britannia", "Rock Profile" ja "Shooting Stars".
Lucas kasvoi juutalaisessa perheessä, johon kuului hänen lisäkseen isä John, äiti Diana ja veli Howard. Hän kävi Haberdashers Asken -poikakoulua ja siirtyi sen jälkeen Bristolin yliopistoon opiskelemaan näyttelemistä pariksi vuodeksi.
Lucas sairastaa alopeciaa, jonka seurauksena hän kaljuuntui jo lapsena. Ensimmäisen kerran hän menetti hiuksensa kuusivuotiaana, vaikka ne kasvoivatkin vielä lyhyeksi aikaa takaisin.
Lucas on avoimesti homoseksuaali. Toukokuussa 2007 "The Independent" -lehti listasi hänet Britannian kahdeksanneksi vaikutusvaltaisimmaksi homoseksuaaliksi.
Ura.
Ennen "Pikku-Britanniaa" Lucas esiintyi muun muassa Bob Mortimerin ja Vic Reevesin "Shooting Stars" -ohjelmassa George Dawesina. Lucas on myös kirjoittanut tekstejä koomikko Sacha Baron Cohenille. Vuonna 2010 Lucas teki David Walliamsin kanssa komediasarjan "Lennetään!".
Lucas on esiintynyt monilla musiikkivideoilla, muun muassa Pet Shop Boysin ”I’m with Stupid” -kappaleen videolla David Walliamsin kanssa sekä Blurin ”Country Housessa”, Ben Foldsin ”Jesuslandissa” ja Fat Lesin ”Vindaloossa”.
Kladi

Kladi eli monofyleettinen ryhmä tai kehityslinja on evoluutioon perustuva eliöiden kladistinen ryhmä, joka käsittää kantamuodon ("esi-isän") ja kaikki siitä polveutuvat elossa olevat sekä sukupuuttoon kuolleet taksonit. Kladi on siis yksisyntyinen ryhmä, jonka käyttöä pidetään nykyisessä systematiikassa suositeltavana, toisin kuin parafyleettinen tai polyfyleettinen ryhmä. Monofyleettinen ryhmä eroaa parafyleettisestä ryhmästä siten, että parafyleettinen ryhmä ei käsitä kaikkia kantamuodon jälkeläisiä, ja polyfyleettisestä ryhmästä siten, että polyfyleettinen ryhmä sisältää taksoneita eri kehityslinjoista.
Hundred Million Martians

Hundred Million Martians on turkulainen rock-yhtye. Yhtyeen tyyli on sekoitus rockia ja power popia. HMM perustettiin 1993, ja yhtye on tähän mennessä levyttänyt neljä kokopitkää albumia sekä keikkaillut vuodesta 1994 alkaen sekä Ruisrockin tapaisilla festivaaleilla että muun muassa HIMin, The 69 Eyesin, Hybrid Childrenin, Tehosekoittimen, Disgracen ja Turun Romantiikan kanssa.
Yhtyeen neljännellä albumilla ("Marseille", 2008) vierailevat muun muassa Michael Monroe (saksofoni ja huuliharppu) sekä Ben's Diapersin jäseniä.
HMM:n kitaristi Ari Väntänen työskenteli pitkään vuonna 2014 lopettaneen musiikkilehti "Suen" toimituspäällikkönä.
Jäsenet.
Entiset jäsenet:
Julkaisut.
EP:t.
Brighter Days -EP (1996 Hmmster Records).
Brighter Days (HMM-002)
I Wanna Be Your Boyfriend (1998 Hiljaiset Levyt).
I Wanna Be Your Boyfriend (HICKS-048)
Thinking Platonic Split 7" (2001 Plastic Passion).
Thinking Platonic (PVC-020). Split 7" (with Ben's Diapers)
Stompalong Cassidy -EP (2004 Plastic Passion).
Stompalong Cassidy (Yeah Yeah Yeah) (PVC-031)
My Name Is April -EP (2005 Plastic Passion).
My Name Is April (PVC-042)
Passed -EP (2007 Plastic Passion).
Passed (PVC 063 promotional single)
Demot.
"rehearsal tape 1993"
"Demo 1993" (Riverside Studio)
"Demo 1995" (Kvintti-studio)
"Demo 1996" (Hmmster Sound Studio)
(kappaleet "I Wanna Hate You" ja "Difference" nauhoitettiin, mutta ne jätettiin demon ulkopuolelle).
Tällä demolla HMM voitti musiikkilehti Soundin demokilpailun 1996 ja sai levysopimuksen.
Ari Väntänen

Ari Väntänen (s. 23. helmikuuta 1974 Kemijärvi) on suomalainen toimittaja, kirjailija, kääntäjä ja muusikko. Ennen ryhtymistään vapaaksi kirjoittajaksi Väntänen toimi painosmäärältään Suomen suurimman musiikkilehden "Suen" toimituspäällikkönä vuosina 2006–2014.
"Suen" lisäksi Väntänen on kirjoittanut lukuisiin muihinkin julkaisuihin, kuten "Turun Sanomiin", "Turun ylioppilaslehteen", "Rytmiin", "Soundiin", "Rumbaan" ja "Infernoon". Hän on kirjoittanut useita kirjoja ja myös suomentanut kirjallisuutta.
Väntänen on soittanut kitaraa muun muassa yhtyeissä Telenovelas, Hundred Million Martians, Arched Fire ja The Phantom Tones.
Koulutukseltaan Väntänen on valtiotieteiden maisteri.
Väntänen sai vuonna 2023 Otavan kirjasäätiön tietokirjapalkinnon.
Paavo Janhunen

Veli Paavo Janhunen (12. helmikuuta 1941 Parikkala – 24. huhtikuuta 1985 Kuorevesi) oli Suomen ilmavoimien everstiluutnantti ja koelentäjä, joka sai surmansa Valmet L-90 Redigon edeltäjän Valmet L-80 TP Turbo Vinhan prototyypin (OH-VBB) syöksyttyä koelennolla oikeamattomassa lattakierteessä Eväjärven jään läpi. Samassa onnettomuudessa kuoli myös koelentoinsinööri DI Paavo Juhani Jääskeläinen.
Tškalovsk (Kaliningrad)

Tškalovsk (ennen saksaksi Tannenwalde) on hallinnollisesti Kaliningradin kaupunkiin keskushallintopiirin kuuluva kylä. Se nimettiin 29. heinäkuuta 1948 lentäjä Valeri Tškalovin mukaan.
Siellä on Kaliningrad-Tškalovskin lentotukikohta, josta suoritetaan säännöllisiä huolto- ja henkilökuljetuslentoja Suomenlahden kansainvälisen ilmatilan kautta.
Nasareenit

Nasareenit () olivat saksalainen taiteilijaryhmä. He pyrkivät kuvaamaan uskonnollista tunnetta mahdollisimman aidosti, esikuvinaan myöhäiskeskiajan ja varhaisrenessanssin kuvataide. Nasareenit suhtautuivat torjuvasti erityisesti 1700-luvun uusklassismiin, ja ryhmä oli Euroopan maalaustaiteen ensimmäinen merkittävä akateemisen taiteen vastainen liike. Nasareenien veljeskunnan alkuperäiset jäsenet olivat kuusi Wienin taideakatemian oppilasta. Johann Friedrich Overbeck, Franz Pforr, Ludwig Vogel ja Johann Konrad Hottinger muuttivat vuonna 1810 Roomaan, jossa he asuivat hylätyssä San Isodoron luostarissa. Pian heidän seuraansa liittyivät myös Peter von Cornelius ja Friedrich Wilhelm Schadow. Ryhmän johtaja oli Overbeck, joka kääntyi katoliseksi, ja protestanttisten jäsenten oli tehtävä samoin voidakseen liittyä veljeskuntaan. Tästä juontui ryhmän alun perin pilkkanimeksi tarkoitettu nimi "nasareenit". Nasareenit maalasivat yhdessä Rooman Casa Bartholdyn suuret uskonnolliset freskot vuosina 1816-1817. Ryhmä muodosti tavallaan alkusoiton saksalaiselle romanttiselle koulukunnalle ja toimi sittemmin esikuvana englantilaiselle prerafaeliittien liikkeelle.
Nasareenit pyrkivät elvyttämään varhaiskeskiajan freskojen maalausperinteen, ja freskoista heidät usein tunnetaankin parhaiten. Cornelius, Overbeck, Veit ja Schadow maalasivat Casa Bartholdyyn Joosefin elämää kuvaavan kahdeksan freskon sarjan, ja Villa Massimoon nasareenit maalasivat Danten, Arioston ja Tasson teoksiin perustuvia freskoja. Ryhmän toiminta hiipui vuonna 1819, kun Overbeck ja Cornelius lähtivät Roomasta. Useat taiteilijaryhmän jäsenistä toimivat myöhemmin opettajina taidekouluissa ja välittivät taiteeseen liittyviä näkemyksiään seuraaville taiteilijapolville.
Jessica Ennis-Hill

Jessica Ennis-Hill (s. 28. tammikuuta 1986 Sheffield, Englanti) on brittiläinen seitsenottelija ja aitajuoksija. Hän lopetti yleisurheilu-uransa lokakuussa 2016.
Ennis sijoittui Sherbrooken alle 18-vuotiaiden MM-kisoissa 2003 tyttöjen seitsenottelussa viidenneksi tuloksella 5311. Seuraavana vuonna hän oli Grosseton alle 20-vuotiaiden MM-kisoissa kahdeksas pistein 5542. Vuonna 2005 hän voitti nuorten EM-kultaa tuloksella 5891 ja sijoittui Universiadeissa kolmanneksi tuloksella 5910. Seuraavana vuonna hän sai pronssia Melbournen Kansainyhteisön kisoissa pistein 6269 ja sijoittui kahdeksanneksi Göteborgin EM-kisoissa 2006 ennätystuloksellaan 6287. Seuraavana vuonna hän sijoittui Birminghamin sisäratojen EM-kisoissa viisiottelussa kuudenneksi tuloksella 4716 ja Osakan MM-kisoissa seitsenottelussa neljänneksi pistein 6469.
Ennis voitti maailmanmestaruuden Berliinissä 2009 tuloksella 6731. Brittiläiset urheilutoimittajat valitsivat hänet samana vuonna kotimaansa vuoden yleisurheilijaksi. Dohan sisäratojen MM-kilpailuissa 2010 hän voitti kultaa ennätyspisteillään 4937. Barcelonan EM-kilpailuissa 2010 hän voitti Euroopan-mestaruuden ennätyksellään 6823. Daegun MM-kilpailuissa 2011 Ennis sijoittui alun perin toiseksi pistein 6751, mutta nousi voittajaksi vuonna 2017 Tatjana Tšernovan dopinghylkäyksen jälkeen. Istanbulin sisäratojen MM-kilpailuissa 2012 Ennis sai viisiottelussa hopeaa ennätyspisteillään 4965. Maailmanmestaruuden voitti Natalja Dobrynska uudella maailmanennätyksellä 5013 pistettä.
Lontoon olympialaisissa 2012 Ennis voitti seitsenottelun 6 955 pisteellä. Tulos oli uusi Britannian ennätys. Hän juoksi ottelun 100 metrin aitajuoksussa Britannian ennätyksen ja kaikkien aikojen parhaan seitsenottelussa tehdyn tuloksen 12,54. Heinäkuun lopussa 2013 Ennisin ilmoitettiin vetäytyvän Moskovan maailmanmestaruuskilpailuista 2013.
Ennis-Hill sai lapsen heinäkuussa 2014 eikä kilpaillut Lontoon olympialaisten jälkeen ennen kevättä 2015. Hän voitti kultaa Pekingin MM-kisoissa 2015 pistein 6669. Rio de Janeiron olympialaisissa 2016 hän sai hopeaa pistein 6775.
Lähteet: IAAF, Tilastopaja
Bobby Coleman

Robert Moorehouse Coleman III, taiteilijanimeltään Bobby Coleman (s. 5. toukokuuta 1997 Los Angeles, Kalifornia, Yhdysvallat) on yhdysvaltalainen näyttelijä. Hän on näytellyt muun muassa "The Last Song" -elokuvassa sekä "Näkijässä".
Lapinjärven Urheilijat

Lapinjärven Urheilijat (LuLi) on Lapinjärvellä 24. tammikuuta 1945 perustettu urheilu- ja voimisteluseura. Lukon menestynein urheilija on yleisurheilija Brita Johansson, joka teki useita Suomen ennätyksiä pituushypyssä ja 100 metrin juoksussa.
Vuonna 2016 Lapinjärven kolme urheiluseuraa, Lappträsk Idrottsförening, Pallojunnut ja Lapinjärven Lukko, yhdistyivät. Pitkien neuvotteluiden jälkeen päätettiin muodostaa yksi seura ja Lapinjärven Lukko ry:stä tuli Lapinjärven Urheilijat ry - Lappträsk Idrottare rf. Lapinjärvellä toimii myös Porlammin Pyry -niminen urheiluseura.
LuLin toiminta keskittyy kuntalaisten, lasten ja aikuisten, liikuttamiseen. Lajit vaihtelevat kickboxingista yleisurheiluun ja hiihtoon.
Seura on järjestänyt SisuXtrail-polkujuoksutapahtumaa, joka on kerännyt kuntaan satoja polkujuoksijoita. Lisäksi Lapinjärven Urheilijat järjestää kolmiseuraotteluita Artjärven Ahjon ja Myrskylän Myrskyn kanssa.
Jagged Little Pill

Jagged Little Pill on kanadalaisen laulaja-lauluntekijä Alanis Morissetten ensimmäinen kansainvälisesti julkaistu albumi. Vuonna 1995 julkaistu teos oli suuri menestys, joka nousi yli 13 miljoonaa kappaletta myytyään Yhdysvaltojen siihen asti myydyimmäksi naisartistin levyksi. Se oli mm. Yhdysvaltojen "Billboard 200"-listan kärjessä 12 viikkoa. Suomessakin "Jagged Little Pill" myi tuplaplatinaa. Se nosti Alanis Morissetten suureksi tähdeksi ja on kenties hänen arvostetuin albuminsa.
Albumi sisältää monia hiteiksi tai klassikoiksi muodostuneita kappaleita, kuten ”Hand in My Pocket”, ”Head over Feet”, ”Ironic”, ”All I Really Want”, ”You Learn” sekä ”You Oughta Know”, jolla kitaraa soittaa Jane's Addictionin Dave Navarro ja bassoa Red Hot Chili Peppersin Flea. Albumilla vierailee myös Tom Pettyn yhtyeessä soittanut kosketinsoittaja Benmont Tench.
Kymmenen vuotta albumin julkaisun jälkeen Morissette äänitti albumin kappaleet uudelleen akustisina versioina. Albumi Jagged Little Pill Acoustic julkaistiin vuonna 2005.
Kappaleet.
Kaikki kappaleet sanoittanut Alanis Morissette, kaikki kappaleet säveltänyt Alanis Morissette ja Glen Ballard.
Charles Burns

Charles Robert Burns (s. 27. syyskuuta 1955 Washington) on yhdysvaltalainen sarjakuvataiteilija ja kuvittaja. Hän asuu puolisonsa, taidemaalari Susan Mooren ja kahden tyttärensä kanssa Philadelphiassa.
Elämä ja ura.
Uran alkuvaiheet.
Charles Burns opiskeli vuosina 1977–1979 maalausta ja kuvanveistoa Kalifornian yliopistossa Davisissa. Hänen ensimmäisiä töitään olivat kuvitukset "Sub Pop" -fanzinelle, josta samanniminen levymerkki sai myöhemmin alkunsa.
Vuonna 1981 Burns tutustui Art Spiegelmaniin, joka innosti häntä siirtymään sarjakuvan pariin. Burns piirsi vuoteen 1991 asti sarjakuvia (mm. "Dog Boy" ja "Big Baby") Spiegelmanin avantgardistiseen "RAW"-sarjakuvalehteen. Vuonna 1983 hän aloitti meksikolaisen vapaapainijan asuun sonnustautuneesta yksityisetsivästä kertovan "El Borbah" -sarjan "Heavy Metal" -lehdessä.
1980-luvun puolivälissä Burns vietti noin kaksi vuotta Italiassa. Tuolloin hän tuli tunnetuksi myös Euroopassa, jossa useat lehdet julkaisivat hänen sarjakuviaan.
Musta aukko.
Vuonna 1993 Burns aloitti suurtyönsä nimeltä "Musta aukko" ("Black Hole"), kauhua ja kauneutta yhdistävän vieraantumistarinan viruksesta, joka leviää 1970-luvun Seattlessa nuorten joukossa ja aiheuttaa näissä outoja ruumiillisia muutoksia. Sarjan viimeinen osa ilmestyi vuonna 2004. Seuraavana vuonna Pantheon Books julkaisi 368-sivuisen kovakantisen painoksen, joka sisälsi kaikki kaksitoista osaa hieman muutettuina versioina. Teos ilmestyi suomeksi vuonna 2007.
Kuvitustyöt.
Sarjakuviensa lisäksi Burns on muun muassa piirtänyt Iggy Popin "Brick by Brick -"albumin kannen ja kuvittanut The Coca-Cola Companyn OK Soda -virvoitusjuomamerkin tölkkejä ja mainosmateriaalia 1990-luvun puolivälissä.
Tyyli.
Burnsin kuvamaailmassa on vaikutteita ja lainauksia amerikkalaisista 1950-luvun alun kauhusarjakuvista (ennen McCarthyn ajan Comics Code -säännöksiä), mutta myös 1980-luvun mainostyylin kaltaista viileää estetiikkaa.
Noé Hernández

Noé Hernández Valentín (15. maaliskuuta 1978 Chimalhuacán – 16. tammikuuta 2013 Chimalhuacán) oli meksikolainen 20 kilometrin kilpakävelijä ja olympiamitalisti.
Elämä ja urheilu-ura.
Vuonna 2000 Sydneyn kesäolympialaisissa Hernández saavutti hopeamitalin 20 kilometrin kävelyssä. Lisäksi hän oli Pariisin MM-kilpailuissa 2003 neljäs samaisella matkalla. Ateenan kesäolympialaisissa 2004 hänet hylättiin 20 kilometrillä.
30. joulukuuta 2012 Hernández loukkaantui vakavasti yökerhossa sattuneessa ammuskelussa. Hän menetti vasemman silmänsä ja joutui leikattavaksi sairaalaan. Hernández päästettiin sairaalasta jo kotihoitoon, mutta hän kuoli sydänkohtaukseen hieman yli kaksi viikkoa ammuskelun jälkeen.
Luotonvalvoja

Luotonvalvoja on yleensä keskisuuren tai su Useimmiten tehtäviin kuuluu myyntireskontran ja laskutuksen valvonta, perintä sekä muita osaston kirjanpidollisia tehtäviä. Tehtävään vaadittava koulutus on kaupallinen, esimerkiksi merkonomi tai tradenomi. Pienissä yrityksissä luotonvalvojan tehtävät kuuluvat talouspäällikön tai toimitusjohtajan alaisuuteen.
Reinin–Mainin alue

Reinin–Mainin alue on usean metropolialueen muodostama konurbaatio Saksassa Hessenin osavaltiossa ja Hesseniä rajaavissa Baijerin ja Rheinland-Pfalzin osavaltioissa. Alueella asuu kuusi miljoonaa ihmistä. Reinin-Mainin suurkaupunkialue on Euroopan vahvimpia talousalueita. 
__Notoc__
Nabeul (kuvernementti)

Nabeul () on yksi Tunisian 24 kuvernementista. Se sijaitsee Pohjois-Tunisiassa Välimeren rannikolla ja sen pääkaupunki on Nabeul. Kuvernementissa on 787 920 asukasta (vuonna 2014) ja sen pinta-ala on 2 788 neliökilometriä.
Hod HaSharon

Hod HaSharon () on kaupunki Israelin Keski-Israelin hallintoalueella. Kaupunki muodostettiin vuosina 1951-1964 liittämällä neljä ennen itsenäistä kylää toisiinsa. Kaupungin asukasluku oli vuoden 2017 lopussa 61 102.
Historia.
Nykyisen Hod HaSharonin edeltäjiä olivat neljä kylää: Magd'iel, Ramatayim, Hadar, ja Ramat Hadar. Magd'iel perustettiin vuonna 1924, Ramatayim vuonna 1925, Hadar vuonna 1927 ja Ramat hadar vuonna 1938. Kylien perustajat olivat juutalaisia siirtolaisia Venäjältä, Puolasta, Liettuasta, Alankomaista, Saksasta ja Italiasta. Kylät alkoivat kasvaa huomattavasti israelin itsenäisyyssodan jälkeen vuonna 1948. Sodanjälkeisten muuttajien valtaosa tuli Irakista ja Jemenistä. Sodan jälkeen kyliä alettiin myös yhdistää hallinnollisesti toisiinsa. Vuonna 1951 muodostettiin Hadar Ramatayim, johon liitettiin vielä Ramat Hadar vuonna 1963. Nykyinen Hod HaSharon perustettiin vuonna 1964, kun kolmeen muuhun kylään yhdistettiin vielä Magd'iel. Vuonna 1990 Hod HaSharonista tuli oma kuntansa.
Väestö.
Hod HaSharonin asukasluku vuoden 207 lopussa oli 61 102.
Kef (kuvernementti)

Kef () on yksi Tunisian 24 kuvernementista. Se sijaitsee Pohjois-Tunisiassa Algerian rajalla ja sen pääkaupunki on El Kef. Kuvernementissa on 243 156 asukasta (vuonna 2014) ja sen pinta-ala on 4 965 neliökilometriä.
Luettelo One Piecen mangaluvuista

Tämä on luettelo One Piece -mangasarjan kirjoista ja luvuista. Luettelossa mainitaan sekä Suomen, Japanin, että Yhdysvaltain julkaisut. 
One Pieceä julkaistaan Japanissa Weekly Shonen Jump -lehdessä, jossa se ilmestyy viikoittain. Piirtäjä Eiichiro Odan tahti on noin 45-48 lukua vuodessa. Kolmen tai neljän kuukauden päästä Shonen Jumpissa ilmestymisestä 9-11 lukua painetaan kirjaksi ja yksi kirja sisältää noin 200 sivua. Suomessa kirjat julkaistiin alun perin kuukauden välein, mutta julkaisujen saavuttaessa japanilaista tahtia siirryttiin julkaisemaan kirjoja kahden kuukauden välein.
Kirjojen ja lukujen suomalaiset nimet sekä kirjojen kansikuvat ovat Sangatsu Mangan julkaisemista suomalaisista painoksista.
Vuonna 2009 aloitettiin sarjan alkupään kirjojen uudelleenjulkaiseminen. Sangatsu Manga julkaisi suomenkielisen One Piecen kirjan 102 huhtikuussa 2023. Tämän jälkeen julkaisu on ollut tauolla. Kansainvälistä julkaisua tapahtuu säännöllisesti.
The Division Bell

The Division Bell on Pink Floydin 14. ja toiseksi viimeisin studioalbumi, joka julkaistiin vuonna 1994 (30. maaliskuuta Britanniassa ja 5. huhtikuuta Yhdysvalloissa), ja on Pink Floydin toinen albumi ilman Roger Watersia. Sitä nauhoitettiin useissa studioissa, kuten laulaja-kitaristi David Gilmourin "Astoria"-nimisen asuntoveneen studiossa. Vuoden 1994 huhtikuussa "The Division Bell" meni listaykköseksi Isossa-Britanniassa ja Yhdysvaltojen "Billboard"-listalla viettäen sen huipulla neljä viikkoa. Pink Floydin edellinen albumi "A Momentary Lapse of Reason" saavutti vain 3. listasijan. "The Division Bell" myi kultaa, platinaa ja tuplaplatinaa Yhdysvalloissa kesäkuussa 1994 ja triplaplatinaa vuoden 1999 tammikuussa. Albumin julkaisua seurasi menestyksekäs kiertue, joka julkaistiin "P-U-L-S-E"-livealbumilla seuraavana vuonna.
Nightwish on tehnyt kappaleesta "High Hopes" kaksi erillistä liveversiota, toinen kokoelma-albumilla "Highest Hopes", toinen live-DVD:llä "End of an Era".
Kappaleet.
Kaikissa päälaulajana David Gilmour, ellei toisin mainita.
Levyn vinyyliversiolla julkaistiin muokatut versiot kappaleista "Poles Apart", "Marooned", "Coming Back To Life", "'A Great Day for Freedom", "Wearing the Inside Out" ja "High Hopes".
Heinolan flutingtehdas

Heinolan flutingtehdas on Heinolan kaupungissa Rautsalossa sijaitseva, Stora Enso -konserniin kuuluva flutingia eli aaltopahvin aallotuskartonkia valmistava tehdas. Tehdas on eräs nykyaikaisemmista fluting-tehtaista maailmassa. Tehtaan kapasiteetti on noin 300 000 tonnia aallotuskartonkia vuodessa. Vuonna 2006 tehtaan liikevaihto oli 103,4 miljoonaa euroa ja henkilöstömäärä 273 henkilöä. Työntekijämäärä tehtaalla nykyisin 200. Aiemmin tehdas kuului Tampellan metsäteollisuuteen ja sen jälkeen Enso-Gutzeit -yhtiöön. Tehtaan johtajana toimii Katja Metsäranta.
Tehtaaseen kuuluvat puunkäsittelytoiminnot, puolisellu- ja kartonkitehdas, jätevesilaitos, teollisuuskaatopaikka ja voimalaitos, joka tuottaa energiaa tehtaan prosessien tarpeisiin sekä Heinolan kantakaupungille kaukolämpöä. Tehtaan kilpailijoita Skandinaviassa ovat Powerfluten Savon Sellu sekä Billerudin Skärblackan kartonkitehdas Ruotsissa. Heinäkuusta 2012 alkaen sellua vietiin satunnaisesti Corenson Porin hylsykartonkitehtaalle, jonka oma puolisellutehdas on suljettu. Vienti lopetettiin vuonna 2013.
Voimaosasto.
Voimalaitos tuottaa energian tehtaan prosesseihin ja kaukolämpöä Heinolan kantakaupungille. Savupiiput ovat 55 m ja 70 m.
Sähköä tuotetaan kahdella vastapaineturbiinilla, osa 110 kV verkosta.
Tehtaan rautatiekalusto.
Tehtaalla oli ennen oma veturi vaihtotyötä varten.
Maurice LaMarche

Maurice LaMarche (s. 30. maaliskuuta 1958 Toronto, Ontario) on kanadalainen Emmy- ja Annie-palkittu ääninäyttelijä.
Elämäkerta.
Uran alku ja vastoinkäymisiä.
LaMarche aloitti stand up -koomikkona 19-vuotiaana. Edistääkseen uraansa hän muutti 22-vuotiaana Kanadasta Yhdysvaltoihin. 1980-luvulla hän pääsi esiintymään muun muassa suositussa televisiosarjassa "Young Comedians Special", jota esitettiin HBO-kanavalla. LaMarchen ura koki kuitenkin kovan takaiskun, kun hänen isänsä murhattiin vuonna 1987. Hän masentui ja käytti seuraavien kahden vuoden ajan liikaa alkoholia. LaMarchen yrittäessä paluuta takaisin stand upin pariin hänen nuorempi sisarensa kuoli auto-onnettomuudessa, minkä seurauksena hän päätti lopettaa stand up -koomikon uransa. 
Ääninäyttelijänä.
LaMarche aloitti ääninäyttelemisen varsinaisesti 1980-luvun puolivälissä "Tarkastaja Gadgetin" myötä. Sitä ennen hän teki äänirooleja osa-aikatyönä. LaMarche teki aluksi lyhytaikaisia rooleja animaatioihin kuten "The Transformers", "Haamujengi", "Ankronikka" ja "Ville Vallaton". 1990-luvulla hän tuli tunnetuksi saatuaan pidempiaikaisia rooleja kuten Zoltan ("Attack of the Killer Tomatoes") ja Hiski ("Tiny Toons") sekä Brain ("Äly ja Väläys"). Viimeksi mainitusta roolista LaMarche voitti Annie-palkinnon ja sai samana vuonna myös Daytime Emmy -ehdokkuuden. Hän on tehnyt myös useita sivurooleja "Simpsoneihin" vuodesta 1995 lähtien ja vuodesta 1999 lähtien "Futuramaan", jossa hän on toiminut yhteensä 73 eri hahmon äänenä, joista yleisimmät ovat olleet Morbo ja Calculon.
Vuonna 2008 LaMarche esiintyi ' -videopelissä tohtori Neo Cortexin kollegan tohtori Nitrus Brion äänenä. Pelin jälkeen hänellä oli vierailevarooli "Scooby-Doo! Mystery Incorporated" sarjassa Vincent Van Ghoulin äänenä. LaMarche on antanut äänensä myös vuoden 2011 aikana ilmestyvään ' -peliin, jossa hän esittää Pakkasherraa. LaMarche oli myöhemmin samana vuonna Viiksi-Vallun äänenä "The Looney Tunes Show" sarjassa, jossa hänellä oli myös sivurooleja.
Nariño (departementti)

Nariño on yksi Kolumbian 32 departementista. Se on nimetty kolumbialaisen poliitikon Antonio Nariñon mukaan. Se sijaitsee Ecuadorin rajalla Tyynenmeren rannikolla. Departementin pääkaupunki on Pasto. Departementin pinta-ala on 33 268 km², ja asukkaita siellä on 1 531 777.
Kunnat.
Nariñon departementti on jaettu 63 kuntaan.
Ilja Markov

Ilja Vladislavovitš Markov (, s. 19. kesäkuuta 1972 Asbest, Venäjän SFNT, Neuvostoliitto) on venäläinen 20 kilometrin kävelijä.
Ilja Markov voitti ensimmäisen arvokisakultansa vuonna 1990 Bulgariassa junioreiden MM-kilpailuissa. Vuonna 1995 hän sijoittui Göteborgin MM-kilpailuissa neljänneksi. 1996 Atlantan olympialaisissa Markov saavutti hopeaa, mikä oli hänen ensimmäinen aikuisten arvokisamitalinsa. Vuonna 1997 hän sijoittui kävelyn maailmancupissa kolmanneksi ja samaisena vuonna voitti opiskelijoiden MM-kilpailuissa universiadeissa Italian Cataniassa. Vuonna 1998 Markov voitti kultamitalin Budapestin EM-kisoissa, ja vuonna 1999 seurasi voitto Sevillan MM-kilpailuissa Espanjassa.
Vuonna 1999 Markov sijoittui kävelyn maailmancupissa seitsemänneksi ja seuraavana vuonna Sydneyn olympialaisissa sijoitus oli 15. 2001 Edmontonin MM-kilpailuissa Markov saavutti hopeaa. 2003 Pariisin MM-kilpailuissa hän sijoittui kahdeksanneksi. Vuoden 2007 Osakan MM-kilpailuissa Japanissa sijoitus oli yhdeksäs.
Markov on ammatiltaan sotilas. Hän on 178 senttimetriä pitkä ja painaa 65 kilogrammaa.
Fiorenza Cossotto

Fiorenza Cossotto (s. 22. huhtikuuta 1935) on italialainen mezzosopraano. 
Cossotto sai opetusta mm. Mercedes Llopartilta ja teki oopperadebyyttinsä Milanon La Scalassa vuonna 1957. Silloin hänellä oli rooli Francis Poulencin teoksen "Dialogues des Carmélites" ensiesityksessä. Hänen uransa muuttui pian kansainväliseksi, ja jo vuonna 1958 hän esiintyi Wexford-juhlilla Irlannissa Gaetano Donizettin oopperassa "Anna Bolena".
Yhdysvaltain-debyyttinsä Cossotto teki vuonna 1964. Hän esiintyi Metropolitan-oopperassa ensimmäistä kertaa muutamaa vuotta myöhemmin, 1968. Hän oli yli neljänkymmenen vuoden ajan naimisissa basso Ivo Vincon kanssa, mutta erosi. 
Donizettin ja Poulenc'n ohella Cossotton ohjelmistoon kuului mm. Luigi Cherubinin, Christoph Willibald Gluckin, Giuseppe Verdin ja Gioacchino Rossinin tuotantoa. Hän oli Maria Callasin ystävä ja yhteistyökumppani, joidenkin lähteiden mukaan kilpailija, ja kuului 1960–1970-lukujen suurimpiin mezzosopraanoihin. 1980-luvulta hän on esiintynyt satunnaisesti.
Hopealuoti

Hopealuoti on termi, joka viittaa kielikuvissa suoraviivaiseen, äärimmäistä tehokkuutta vaativaan ratkaisuun. Sitä käytetään yleensä silloin, kun uuden teknisen edistysaskeleen tai käytännön oletetaan ratkaisevan pääosan sillä alueella vallitsevista ongelmista helposti. Termi on saanut alkunsa kansantaruista. Perimätiedon mukaan vain hopealuotia käyttämällä on mahdollista torjua käsiaseella noitia, vampyyreita tai hirviöitä.
Tarut.
Tunnetuin hopealuodeille haavoittuvainen taruolento on ihmissusi. Taru on alkujaan peräisin Gévaudanin pedosta kertovasta legendasta, jossa aseensa hopealuodeilla ladannut henkilö onnistuu lopulta ampumaan jättikokoisen suden.
Useissa perinteissä hopeaa pidetään metallina, joka on tekemisissä Kuun ja sielun kanssa. On todennäköistä, että kyseiset mielleyhtymät ovat luoneet legendan hopealuodeista.
Populaarikulttuuri.
Tunnettu populaarikulttuurin esimerkki hopealuodista on Yksinäinen ratsastaja, joka käytti aseessaan hopealuoteja.
Oikeat hopealuodit.
Hopea soveltuu käytännössä luodin raaka-aineeksi, vaikka se onkin lyijyä kevyempää. Se on riittävän kovaa vastustamaan suuren nopeuden aiheuttamaa hankausta piipun sisäpinnassa, toisin kuin lyijy. Osumavaikutukset eivät vastaa täysvaippaluoteja. Hopealuoti ei yleensä pirstaloidu tai muuta muotoaan edes kiväärinopeudella ja luoti tunkeutuu syvemmälle. Korkean sulamispisteen ja kovuuden vuoksi lyijyluoteja vastaavien hopealuotien valmistaminen vaatii kehittyneemmät valu- ja muotoilutekniikat. Raakaluoti voidaan valaa pinch-tekniikalla, mutta noin 1 000 celsiusasteen lämpötila on välttämätön riittävän juoksevuuden saamiseksi valamiseen.
Kielikuvat.
Aikoinaan merkittävät lääkkeet, kuten salvarsaani ja penisilliinit on nähty ”hopealuoteina”. Asiantuntijat käyttävät termiä usein kyynisesti hillitäkseen järjettömiä odotuksia. Esimerkiksi lääkärit sanovat usein tuoreimmista ihmedieeteistä, etteivät ne ole ”mitään hopealuoteja”.
Ben-Gurionin yliopisto

Ben-Gurionin yliopisto () perustettiin 1964 Beershebaan, Israeliin. Yliopistossa on 17 400 opiskelijaa. Yliopisto on nimetty Israelin ensimmäisen pääministerin David Ben-Gurionin mukaan. Sillä on kolme kampusaluetta: Beershebassa, sen eteläpuolella (Sede Boqer) ja Eilatissa.
Ben Gurionin yliopistossa on kuusi tiedekuntaa:
Lisäksi on useita englanninkielisiä opinto-ohjelmia, kuten maisterintutkinto Lähi-idän tutkimuksessa.
Maailman viidensadan huippuyliopiston Shanghai-yliopistovertailussa Ben-Gurionin yliopisto sai vuonna 2014 sijaluvun 401–500.
Porin kartonkitehdas

Porin kartonkitehdas (Corex Finland Oy) sĳaitsee Porissa Aittaluodon kaupunginosassa Kokemäenjoen etelärannalla lähellä Porin keskustaa. Tehdas valmistaa hylsykartonkia. Tehtaalla työskentelee 85 henkilöä, joista Paperiliittoon kuuluvia on noin 65. Tehtaan liikevaihto on noin 38 milj. euroa. Tehdas toimii osana belgialaista VPK Packaging Groupia. Kartonkitehdas aloitti toimintansa vuonna 1991 nimellä Yhtyneet Paperitehtaat Oy Porin Paperi, ja se toimi lakkautetun Porin Paperitehtaan tiloissa. Porin neljästä aikaisemmasta paperikoneesta kolme lakkautettiin, ja yksi koneista muutettiin valmistamaan hylsykartonkia. Vuonna 1992 Stora Enso Oy liittyi tehtaan omistajaksi ja yhdessä Yhtyneet Paperitehtaat Oy:n kanssa perustettiin Corenso United Oy Ltd. Stora Enso Oy omisti siitä 71 % ja Yhtyneet Paperitehtaat Oy 29 %. Vuonna 2005 UPM-Kymmene Oyj myi omistusosuutensa Corensosta Stora Enso Oy:lle.
Yhdysvaltalaiseen sijoitusyhtiöön Madison Dearborn Partnersiin kuulunut yhtiö Nordic Packaging and Container Holdings Ltd omisti Corenson ennen yhtiön myyntiä VPK Packaging Groupille. VPK yhdisti Corenson jo aiemmin omistamaansa hylsyvalmistaja Corexiin ja näin syntynyt yhtiö toimii brändinimellä Corex.
Tuotanto.
Porin tehtaan tuotantoprosessi käsittää yhden kartonkikoneen ja kierrätyskuituosaston. Aiemmin toiminnassa oli puolisellutehdas jonka toiminta lopetettiin kesällä 2012.
Tehtaan paperi- ja kartonkikoneet.
Tehtaalla oli parhaimmillaan (Oy W. Rosenlew Ab:n aikana) neljä paperikonetta. Uusin paperikone muutettiin kartonkikoneeksi vuonna 1992 ja muut paperikoneet on poistettu.
Historia.
W. Rosenlew &amp; Co. Ab käynnisti paperitehtaan toiminnan kolmella koneella vuonna 1920 Porin Aittaluodossa. Aittaluodon alue on ollut teollisuuskäytössä jo 1700-luvulta asti, jolloin alueella on toiminut mm. purjekangastehdas ja kruunutila sekä tuulimylly. Myöhemmin 1800-luvulla Aittaluodon teollisuusalueella ja sen lähistöillä on toiminut tulitikkutehdas, höyrysahoja ja konepaja. 
Vuonna 1930 hankittiin neljäs kone käytettynä Frenckellin paperitehtaalta Tampereelta. Vuonna 1958 neljäs paperikone korvattiin uudella, Voithin rakentamalla. Vuonna 1986 pysäytettiin yksi paperikone ja vuonna 1987 toinen. Kolmas kone pysäytettiin 1990-luvun alussa, jolloin neljäs kone muutettiin valmistamaan hylsykartonkia.
Tehtaan omistajat:
Melissa (nimi)

Melissa on naisen etunimi, joka tarkoittaa kreikaksi mehiläistä. Kreikkalaisessa mytologiassa Melissa () oli Kreetan kuninkaan Melisseuksen tytär, nymfi, joka ruokki Zeus-ylijumalaa hunajalla tämän varhaisvuosina, kun taas hänen sisarensa Amaltheia ruokki Zeusta vuohenmaidolla. Nimeä Melissa käytettiin myös Artemiista kuun jumalattarena.
Suomessa nimi Melissa on alkanut yleistyä vasta 1900-luvun lopulla. Toukokuuhun 2025 mennessä se on annettu noin 3000 henkilölle. Vuodesta 2015 lähtien Melissan nimipäivä on 5. toukokuuta.
Mayo-klinikka

Mayo-klinikka () on voittoa tavoittelematon sairaala ja lääketieteen tutkimusyksikkö, jonka päämaja on Rochesterissa, Minnesotassa. Se on maailman ensimmäinen ja suurin voittoa tavoittelematon integroidun hoidon sairaalaryhmittymä,ja siellä työskentelee yli 3 800 lääkäriä ja tutkijaa sekä 50 900 terveydenhuollon työntekijää. Sairaala on keskittynyt vaikeiden tapauksien hoitoon erikoissairaanhoidossa. Se käyttää tutkimukseen yli 660 miljoonaa dollaria vuodessa.
Tohtori William Worral Mayo muutti perheineen Rochesteriin vuonna 1864 ja avasi lääkärin praktiikan, joka kehittyi hänen poikiensa johdolla Mayo-klinikaksi. Sitä pidetään laajasti yhtenä maailman parhaista sairaaloista, ja U.S. News &amp; World Report -aikakauslehti arvioi sen 2014–2015 listallaan Yhdysvaltojen parhaaksi sairaalaksi. Se on ollut kyseisen listan kärkipäässä yli 20 vuotta.
Mayo-klinikalla on sairaalakampukset Rochesterissa, Arizonan Scottsdalessa ja Phoenixissa sekä Floridan Jacksonvillessä.
Mayo Clinicilla on lisäksi Mayo Clinic Health System -sairaalaketju, johon kuuluu 16 sairaalaa ja 44 klinikkaa (terveyskeskusta) Minnesotassa, länsi-Wisconsinissa ja pohjois-Iowassa.
Yoshihiro Tatsumi

Yoshihiro Tatsumi (, 10. kesäkuuta 1935 Osaka – 7. maaliskuuta 2015) oli japanilainen mangaka. Hänen ansiokseen katsotaan realististen aiheiden ja siloittelemattoman arkipäivän kuvauksen tuominen japanilaiseen sarjakuvaan. Tatsumin aikuisille lukijoille luomaa uraauurtavaa lajityyppiä kutsutaan nimellä gekiga (”dramaattiset kuvat”).
15-vuotiaana uransa aloittanut Tatsumi työskenteli aluksi osakalaiselle kustantamolle, joka julkaisi 1950-luvun alussa rikostarinoita kuvaavia sarjakuvakirjoja. Tarinoissa pyrittiin realismiin eikä hahmoja ollut tyypitelty humoristisesti. Kuvaustapa oli paljon velkaa film noirille ja amerikkalaiselle pulp-kirjallisuudelle. Kun kustantamo teki konkurssin, Tatsumi siirtyi vuonna 1957 Tokioon ja perusti oman kustantamonsa saadakseen töitään julki. Tatsumin edelläkävijän roolia kuvaa parhaiten, että hänen tietääkseen ennen häntä japanilaisissa sarjakuvissa ei ollut kuvattu murhaa.
Tatsumi vaikutti pidempien yhden tarinan sisältävien kirjojen tekoon ennen sarjakuvaromaanien yleistymistä.
Tatsumin sarjakuvat ovat suuressa määrin omaelämäkerrallisia tai perustuvat lähipiirin elämän tarkkailuun Osakassa ja Tokiossa. Hän julkaisi "Gero"-lehdessä 1970-luvulta alkaen useita alempien yhteiskuntaluokkien elämää kuvaavia sarjakuvia, jotka ovat olleet arvostettuja Japanin lisäksi myös Euroopassa. 
Tatsumin ura kesti yli 50 vuotta. Hän sai vuonna 2008 valmiiksi 800-sivuisen omaelämäkerrallisen sarjakuvateoksen "Gekiga hyōryū". Tatsumin vanhoja sarjakuvia on alettu julkaista länsimaissa vasta 2000-luvulla.
Spede Pasasen filmografia

Tämä on luettelo Spede Pasasen filmografiasta.
Elokuvat.
Käsikirjoittajana, ohjaajana, tuottajana tai näyttelijänä.
Tuottajana jokaisessa lajiteltavan taulukon elokuvassa. &lt;br&gt;K = käsikirjoittaja, O = ohjaaja, N = näyttelijä.
Raahe-Kiekko

Raahe-Kiekko (RK) on raahelainen vuonna 1994 perustettu jääkiekkoseura. Joukkue pelaa Suomen kolmanneksi korkeimmalla sarjatasolla Suomi-sarjassa. Seuran kotiareena on Raahessa E. Helaakoski Areenalla, jonne mahtuu 1500 katsojaa. Seura on perustettu vuonna 1994, kun aiemmat raahelaiset jäääkiekkoseurat Teräs-Kiekko ja Kiekko-Vesa yhdistivät edustusjoukkueensa.
Jääkiekkoilulla on Raahessa pitkät perinteet jo 1940-luvulta saakka. Vielä 1970-luvun alkupuolella Raahen Vesa pelasi toiseksi ylimmällä sarjatasolla Suomensarjassa muun muassa Kärppien ja JyP:n kanssa.
Kaudella 2011–2012 seura käytti nimeä Raahen Jääkiekkoklubi (RJK).
A Momentary Lapse of Reason

A Momentary Lapse of Reason on Pink Floydin vuonna 1987 julkaistu 13. studioalbumi, joka on yhtyeen ensimmäinen albumi sen jälkeen, kun Roger Waters oli virallisesti eronnut yhtyeestä vuonna 1985. Sopimusteknisistä syistä myöskään vuonna 1979 yhtyeestä erotettua Richard Wrightia ei merkitty levyn kansissa yhtyeen jäseneksi vaan vierailevaksi muusikoksi. Albumi saavutti kolmannen sijan myyntilistoilla sekä Britanniassa että Yhdysvalloissa. Euroopassa levyn julkaisi EMI ja muualla maailmassa Columbia Records.
Giacomo della Porta

Giacomo della Porta (n. 1533–1602) oli italialainen arkkitehti ja kuvanveistäjä, joka osallistui useiden Rooman merkittävimpien rakennusten suunnitteluun, näistä huomattavimpana Pietarinkirkko.
Della Porta syntyi Porlezzassa Lombardiassa. Hän työskenteli sekä Michelangelon että Giacomo Barozzi da Vignolan kanssa. Della Porta vei päätökseen Michelangelon suunnitelman Capitolium-kukkulan aukion uudelleenrakentamisesta. Hän myös viimeisteli opettajansa Vignolan suunnitteleman Il Gesù -kirkon. Della Porta muokkasi sen fasadin kokonaan uudelleen omien piirustustensa pohjalta. Vuodesta 1573 Della Porta johti Pietarinkirkon rakennustöitä ja viimeisteli yhdessä Domenico Fontanan kanssa kirkon kupolin vuosina 1588–1590.
Syyttömyysolettama

Syyttömyysolettama on keskeisiin ihmisoikeuksiin kuuluva periaate, jonka mukaan todistustaakka rikosasioissa kuuluu aina syyttäjälle ja jokaista, todennäköisin syin epäiltyäkin, on pidettävä syyttömänä. Hänen ei tarvitse todistaa syyttömyyttään välttyäkseen rangaistukselta. Kun syyte hylätään, ei tuomioistuin tuomitse syytettyä syyttömäksi vaan hän on ollut sitä koko ajan. Oikeudenkäynnin ja esitutkinnan aikana ei siis periaatteessa pitäisi olla epäselvää tilannetta, jossa haetaan vastausta onko henkilö syyllinen vai syytön. Tuomioistuimen tehtävänä on vastata vain siihen kysymykseen osoittaako syyttäjän näyttö syytetyn syylliseksi.
Periaate ilmaistaan YK:n ihmisoikeusjulistuksen 11 artiklassa: "Jokaisen rikollisesta teosta syytteessä olevan henkilön edellytetään olevan syytön siihen asti kunnes hänen syyllisyytensä on laillisesti todistettu julkisessa oikeudenkäynnissä, jossa hänelle turvataan kaikki hänen puolustustaan varten tarpeelliset takeet."
Myös muun muassa Euroopan ihmisoikeussopimuksessa on asiasta säännös. Sen 6 artiklan 2 kappaleen mukaan jokaista rikoksesta syytettyä on pidettävä syyttömänä, kunnes hänen syyllisyytensä on laillisesti näytetty toteen. Artiklan 1 kappaleessa taas edellytetään, että rikossyytteet tulee käsitellä nimenomaan riippumattomassa tuomioistuimessa, niitä ei voi jättää minkään hallinnollisen viranomaisen ratkaistavaksi. Edelleen vaaditaan, että tuomioistuimen menettelyn tulee täyttää oikeudenmukaisen oikeudenkäynnin vaatimukset.
Syyttömyysolettama Suomessa.
Esitutkintalain 4 luvun 2 § mukaan rikoksesta epäiltyä on kohdeltava esitutkinnassa syyttömänä. Myös hyvään journalistiseen tapaan kuuluu syyttömyysolettama. Suomalaisten journalistin ohjeiden mukaan oikeudenkäynnin aikana ei pidä asiattomasti pyrkiä vaikuttamaan tuomioistuimen ratkaisuihin eikä ottaa ennakolta kantaa syyllisyyteen.
Gramin–Schmidtin ortogonalisoimismenetelmä

Gramin–Schmidtin ortogonalisoimismenetelmä on menetelmä, jolla voidaan tehdä äärellinen jono sisätuloavaruuden V lineaarisesti riippumattomia vektoreita ortogonaalisiksi eli keskenään kohtisuoriksi siten että ortogonaalinen jono virittää V:n saman aliavaruuden kuin alkuperäinen jono. Toisin sanoen ortogonaalinen jono on saman aliavaruuden kanta kuin alkuperäinen jono. Ortogonaalisesta jonosta saadaan normittamalla ortonormaali.
Menetelmä on nimetty tanskalaisen Jørgen Pedersen Gramin ja saksalaisen Erhard Schmidtin mukaan.
Gramin–Schmidtin menetelmä.
Olkoon ( w1, ..., wn ) vapaa, ääreellinen jono sisätuloavaruudessa V, n ≥ 1. Halutaan muodostaa ortonormaali jono ( u1, ..., un ), jolle pätee span( w1, ..., wn ) = span( u1, ..., un ) kaikilla k formula_1 { 1, ..., n } eli jonot ( w1, ..., wn ) ja ( u1, ..., un ) virittävät V:n saman aliavaruuden. Toimitaan seuraavasti:
Valitaan formula_2.
formula_3
formula_4 ja
formula_5.
Nyt jono (u1, u2, u3 ) on ortonormaali jono ja span(u1, u2, u3 ) = span(w1, w2, w3 ).
Stora Enson Imatran tehtaat

Stora Enson Imatran tehtaat käsittää kaksi tuotantoyksikköä: Kaukopään tehtaat ja Tainionkosken tehtaat. Lisäksi Stora Ensolla on Imatralla tutkimuskeskus Tainionkoskessa sijaitsevassa saaressa vanhoissa Tornatorin rakennuksissa. Aiemmin tehtaisiin kuului myös Imatrankosken tehdas. Imatran tehtaat ovat Stora Enson suurin tehdas, yksi maailman suurimmista kuluttajakartonkitehtaista, Suomen suurin kartongintuottaja ja eräs Euroopan suurimmista metsäteollisuusintegraateista. 90 % tehtaan tuotteista menee vientiin. Tehtaat työllistävät noin 1 300 henkilöä.
Sellutehdas valmistui Kaukopäähän vuonna 1935. Tehdasrakennus edusti aikansa huippuarkkitehtuuria. Kartonkitehdas rakennettiin korvaamaan luovutetulle alueelle jääneitä Enson tehtaita vuonna 1950. Ensimmäinen kartonkikone KA1 on edelleen käytössä – tosin moneen kertaan uusittuna. 1960-luvulla Tornatorin vanha tehdas Tainionkoskella lopetettiin ja sitä korvaamaan rakennettiin Tainionkoskelle sellu- ja paperitehtaat. Vanhoissa Tornatorin tiloissa Tainionkosken saaressa toimii nykyään Stora-Enson tutkimuskeskus. 
Tehtaan koneet.
Tehtaaseen kuuluu 2 sellutehdasta, CTMP-laitos, yksi paperikone, 4 kartonkikonetta ja 4 päällystyskonetta. Tehtaiden yhteenlaskettu vuotuinen kapasiteetti: 1 195 000 tonnia kuluttajapakkauskartonkia, 1 300 000 tonnia sellua ja 435 000 tonnia muovipäällysteitä 
Sellun tuotanto:
Kaukopää.
Nykyiset:
Entiset:
Ruskean kraftlinerin valmistus lopetettiin vuonna 1984. PK8 lopetettu vuonna 2010. CTMP-laitos on käynnistetty vuonna 1996. PK6 lopetettu joulukuussa 2019.
Tainionkoski (Kaukopää 2).
Nykyiset:
Entiset:
Muut.
Höyryvoimalaitokset.
Tainionkoski (Kaukopää 2).
Tainionkosken höyryvoimala on suljettu vuonna 1998
Tehdasalueen rautatiet ja kalusto.
Tehdasalueen vaihtotöistä huolehtii Imatran veturipalvelu. Sillä on käytössään useita vetureita:
Lisäksi Imatran veturipalvelu omistaa Kaukaan tehtailta ostetu Move66 13/1973 ja Move 67 01/1975-veturit, jotka ovat käytössä Stora EnsonAnjalan paperitehtaalla jaInkeroisten kartonkitehtaalla.
Berenike

Berenike (, ) voi viitata seuraaviin: